Tepişteyanê Zîndanê Mêrdînî Elîfe Denîz, Ronahî Sirdaş û Meleke Evren vera binpaykerdişê heqanê merdiman ê zîndanî dest pê grevê vêşanîye yê bêdem-bêagêrayîşî kerd.
Goreyê zanayîşan mudiro newe yê zîndanî tepişteyan rê ferz keno ke payan ser o bêrê hûmaritene. Cinîyan îfade kerd ke vera tedayanê mudirî, vera cezayanê hucreyî û binpaykerdişê heqanê xo, ê do grevê vêşanîye yê bêdem-bêagêrayîşî heta peyênî do dewam bikerê.
